Carnivora

Carnivora (daripada Latin: carō (kata dasar carn-) "daging", + vorāre "melahap") merangkumi lebih 260 spesies mamalia plasenta. Spesies-spesies yang menganggotai order ini secara tepatnya dipanggil karnivora, manakala istilah "karnivor" atau "maging" sebenarnya memaksudkan mana-mana haiwan pemakan daging, termasuk bukan mamalia. Karnivora ialah order yang saiznya paling berbagai, dari jelu terkecil (Mustela nivalis) yang sekecil  dan , beruang kutub (Ursus maritimus) yang seberat , hinggalah anjing laut gajah selatan (Mirounga leonina) yang jantan dewasanya mencapai berat  dan panjang .

Hampir semua karnivora menjadikan daging sebagai makanan utama. Sesetengah keluarga seperti kucing, anjing dan jelu hanya makan daging, manakala keluarga lain seperti rakun dan beruang cenderung kepada omnivor, bergantung pada persekitaran habitat. Panda gergasi hampir herbivor sepenuhnya tetapi sekali-sekala ia turut memakan ikan, telur dan serangga, jauh berlawanan dengan beruang kutub yang hanya memakan daging kerana habitatnya ketandusan tumbuh-tumbuhan. Karnivora memiliki gigi, cakar, dan penglihatan dwimata yang sesuai untuk menangkap dan memangsa haiwan lain. Sebilangan besar spesies karnivor memburu secara berkumpulan agar mudah mengatasi mangsa yang lebih besar.

Karnivora dipercayai mula berevolusi daripada keluarga Miacidae di Amerika Utara kira-kira 42 juta tahun dahulu, kemudian berpecah menjadi dua kelompok iaitu seakan kucing (Feliformia) dan seakan anjing (Caniformia).

 Pengelasan 

 ORDER CARNIVORA
 Suborder Feliformia ("seakan kucing")
 Keluarga †Stenoplesictidae
 Keluarga †Percrocutidae
 Keluarga †Nimravidae: kucing taring lengkung palsu (5–36 Ma)
 Keluarga Nandiniidae: musang pulut Afrika; 1 spesies dalam 1 genus
 Superkeluarga Feloidea
 Keluarga Prinonodontidae: linsang Asia; 2 spesies dalam 1 genus
 Keluarga †Barbourofelidae (6–18 Ma)
 Keluarga Felidae: kucing; 40 spesies dalam 14 genus
 Infraorder Viverroidea
 Keluarga Viverridae: musang dan sekutunya; 35 spesies dalam 15 genus
 Superkeluarga Herpestoidea
 Keluarga Hyaenidae: dubuk dan serigala tanah; 4 spesies dalam 4 genus
 Keluarga Eupleridae : karnivora Malagasi; 8 spesies dalam 7 genus
 Keluarga Herpestidae: bambun dan sekutunya; 33 spesies dalam 14 genus
 Suborder Caniformia ("seakan anjing")
 Keluarga †Amphicyonidae: beruang anjing (9–37 Ma)
 Keluarga Canidae: anjing dan sekutunya; 37 spesies dalam 10 genus
 Infraorder Arctoidea
 Superkeluarga Ursoidea
 Keluarga †Hemicyonidae: (2-22 Ma)
 Keluarga Ursidae: beruang; 8 spesies dalam 5 genus
 Superkeluarga Musteloidea
 Keluarga Ailuridae: panda merah; 1 spesies dalam 1 genus.
 Keluarga Mephitidae: skunk dan sigung; 10 spesies dalam 4 genus
 Keluarga Mustelidae: jelu, samur, teledu, wolverin, mink, feret dan memerang; 55 spesies dalam 24 genus
 Keluarga Procyonidae: rakun dan sekutunya; 19 spesies dalam 6 genus
 Superkeluarga Pinnipedia
 Keluarga †Enaliarctidae: (23–20 Ma?)
 Keluarga Odobenidae: walrus; 1 spesies dalam 1 genus
 Keluarga Otariidae: singa laut, anjing laut bulu; 14 spesies dalam 7 genus
 Keluarga Phocidae: anjing laut sebenar; 19 spesies dalam 9 genus

 Salasilah filogenetik 

 Rujukan 

 Pautan luar 

 High-Resolution Images of Carnivore Brains